Midweek 25 Oktober 2017 | NG Nelspruit Suid
TEKSTE: Efesiërs 5:15-17; Jakobus 4:13-17; Prediker 3
TEMA: Rentmeesters van ons Tyd
Wanneer laas het jy mooi gaan dink oor hoe kosbaar Tyd is? Tyd is een van die mees kosbaarste besittings wat ons het. Ja, nie eers al die geld in die Wêreld kan 'n uur tyd by koop nie. Ons almal het net 24 uur of 1 446 minute of 86 400 sekondes 'n dag. Wanneer ons vriende verloor, kan ons altyd weer nuwe vriende maak. Wanneer ons finansies min word, kan ons altyde meer genireer deur hard te werk.
Maar die tyd wat God aan elkeen van ons gee, is vas en blywend. Daar is niks wat ons kan doen om by hierdie tyd by te voeg of om die horlosie terug te draai nie. Wanneer tyd verby is, is dit verby. Maak nie saak hoe graag ons tyd wil terug draai om gedane sake ongedaan te maak nie. Maak nie saak hoe graag ons verkwiste tyd wil terug wen nie, ons kan nie. As die tyd verby is, is dit verby.
Daarom is dit belangrik dat ons mooi sal dink hoe ons hierdie kosbare lewens item spandeer. Hoeveel van ons tyd spandeer ons op goed wat ewigheidswaarde het en hoeveel van ons tyd gaan in aardse, tydelike goed?
Verhoudings is vir God baie belangrik. Dit is duidelik reg deur die hele Bybel. Jesus som die 10 gebooie op deur te sê dat die belangrikste is liefde vir God en liefde vir ons naaste. Dis mos verhoudingstaal wat Jesus hier praat. Daarom behoort ons baie tyd aan verhoudings te spandeer.
Ek dink daar is baie keer goed in ons lewe wat onnodig ons tyd roof en in beslag neem. Amper soos selfoon aplikasies (Apps) wat in die agtergrond aktief is en jou selfoon se data en battery krag opgebruik. Dalk moet ons elkeen weer mooi kyk wat hierdie goed is wat onbewustelik my tyd onnodig in beslag lê.
Daar is GEEN GROTER GESKENK AS TYD NIE!
"I value you enough to give you my most precious asset – my time"
Dit is juis wanneer ons sinvol tyd aan ons verhouding met God en ons medemens spandeer, wat ons sin in die lewe ontdek. God weet die beste, al verstaan ons nie altyd hoe Hy te werk gaan nie. Kom ons vra na Sy wil vir die manier waarop ons ons tyd spandeer. Kom ons plaas 'n slag in gebed ons tydskedule in God se hande.
Kom ons vra Hom om ons te help om meer gebalanseerd te leef.
Gebed: Hemelse Vader, dankie vir die kosbare geskenk van tyd wat U vir my elke dag gee. Help my om nie hierdie geskenk te verkwis en te mors nie. Leer my wat het in U oë ewigheidswaarde en help my om meer tyd aan hierdie dinge te spandeer.
Help my om gebalanseerd te leef. Amen
Kyk bietjie na die Tedx Youtube video van Rory Vaden, "How to multiple your time", dalk help dit jou.
08:30 – Oggenddiens: Tema: Rentmeesterskap van my mense-verhoudinge
Projek 500 vir Seniors
Met projek 500 wil ons ten minste 500 geskenkpakkies insamel en aan senior mense in ons gemeenskap uitdeel. Ons kan nie met alles help nie maar ons wil met dié geskenkpakkie 'n simbool van Jesus-liefde aan mense oordra. Daaraan het almal 'n behoefte!